Vaccinul anti-Covid de la Moderna are o eficiență de 93% după șase luni de la a doua doză.
Moderna: "Vaccinul nostru COVID-19 are o eficacitate de 93% după șase luni de la a doua doză". Datele sunt comparabile cu rezultatele publicate de rivalii Pfizer și BioNTech săptămâna trecută. Atât vaccinul Moderna, cât și cel Pfizer / BioNTech folosesc tehnologia mRNA.
Compania farmaceutică americană Moderna a anunțat joi că vaccinul său contra Covid-19 este eficient în proporție de 93% după șase luni de la a doua doză, transmite Reuters.Datele sunt comparabile cu rezultatele publicate de rivalii Pfizer și BioNTech săptămâna trecută, care au sugerat că eficacitatea serului lor pierde cam 6% la fiecare două luni și a fost de 84% la șase luni după a doua doză."Vaccinul nostru COVID-19 are o eficacitate de 93% după șase luni de la a doua doză, dar recunoaștem că varianta Delta este o nouă amenințare semnificativă, așa că trebuie să rămânem vigilenți", a spus directorul executiv al companiei americane, Stephane Bancel.Atât vaccinul Moderna, cât și cel Pfizer / BioNTech folosesc tehnologia mRNA.Cu toate astea, compania susține că o doză de rapel va fi necesară înaintea sezonului de iarnă, deoarece nivelurile de anticorpi vor scădea.În același timp, Pfizer intenționează să ceară autorizarea dozei a treia a vaccinului său la sfârșitul acestei luni. Unele țări, precum Israel, deja au început sau fac planuri pentru administrarea acestei doze suplimentare pentru cei vârstnici sau vulnerabili.